የሱዳን ፓርላማ አፈ ጉባዔ ኢትዮጵያን ጎበኙ
 የሱዳን ፓርላማ አፈ ጉባዔ አል ፈቲህ አል ዲን ኢትዮጵያን በያዝነው ሳምንት ማብቂያ ላይ ጎብኝተዋል።አፈ ጉባዔው በቆይታቸው ከኢፌድሪ አፈጉባዔ አባዱላ ገመዳ ጋር ተወያየተዋል።የሱዳን መንግስትን ዋቢ ያደረገው የሱዳን ትሪቡን ዘገባ እንዳመለከተው፥ የሁለቱ አገራት ፓርላማዎች የልምድ ልውውጥ ያደረጉ ሲሆን፥ ፓርላመንታዊ ግንኙነታቸውንም ይበልጥ በሚያጠናክሩበት ሁኔታዎች ላይ ምክክር አድርገዋል።በተጨማሪም ቆየት ያለውን የአገራቱ ፖለቲካዊ፣ ማህበራዊ እና ኢኮኖሚያ ግንኙነት ይበልጥ በሚጠናከረበት አቅጣጫ ላይ መምከራቸውም ነው የተገለፀው።የሱዳኑ አፈጉባኤ በሚያመነጨው የሀይድሮ ኤሌክትሪክ ሀይል ከአፍሪካ የመጀመሪያ ደረጃ ላይ የሚገኘውን የታላቁ የኢትዮጵያ ህዳሴ ግድን ጎብኝተዋል።(ኤፍ.ቢ.ሲ)